DNA: O parte din banii primiți mită de cei din Dosarul Chiliman se duceau la B1 TV și România TV

Procurorii DNA fac acuzații dure în Dosarul Andrei Chiliman! Anchetatorii au concluzionat și ce se făcea cu o parte din banii primiți mită de cei din jurul lui Chiliman.

Astfel, conform rechizitoriului, în cazul ROMPREST, Vlad Moisescu a solicitat ca parte din procentul stabilit de 10% - 15% să fie plătită prin achitarea contravalorii unor servicii de publicitate către B1 TV, România TV, prin care îşi asigura protecţie atât lui, cât şi lui Chiliman Andrei şi Ioana Costescu.



Această protecţie consta în faptul că nu apărea nimic negativ despre ei în mass – media, iar dacă în mod întâmplător ar fi apărut ceva aceştia ar fi avut capacitatea să oprească speculând relaţia contractuală.